ROMANIA

JUDEŢUL MUREŞ Vizat,

COMUNA ACĂȚARI Secretar

PRIMAR Jozsa Ferenc

P R O I E C T D E H O T Ă R Â R E

**privind aprobarea indicatorilor tehnico-economici și a cofinanțării pentru Proiectul regional de dezvoltare a infrastructurii de apă potabilă si apă uzată din județul Mureș**

Primarul comunei Acăţari,

Având în vedere:

* Referatul de aprobare nr. 4026 din 23.05.2025
* Raportul Compartimentului de specialitate, inregistrat la nr. 4028 din 23.05.2025
* Prevederile art.8 alin.3 lit.a, d, coroborat cu art.10 alin.5 şi alin.6, art. 28 alin.2¹ şi art. 52¹ din Legea nr.51/2006, privind serviciile comunitare de utilităţi publice, Republicată, cu modificările şi completările ulterioare, ale art.3 lit.x, art.10 alin.1 lit.b, art.17 alin.1 şi art.22 alin.2 din Legea nr.241/2006, privind serviciul de alimentare cu apă şi canalizare, Republicată, cu modificările şi completările ulterioare,
* Contractul de delegare a gestiunii serviciilor de alimentare cu apă şi de canalizare nr.22/202.662 încheiat la data de 05.03.2010, între Asociaţia de Dezvoltare Intercomunitară Aqua Invest Mureş şi Compania Aquaserv SA Tg. Mureş,
* Statutul Asociaţiei de Dezvoltare Intercomunitară „Aqua Invest Mureş”, aprobat prin Hotărârea Consiliului local Acățari nr.27 din data de 22 octombrie 2008
* HCL nr.43/2007, privind calitatea de membru ADI Aqua Invest Mures a UAT Acățari

În temeiul prevederilor art.89 - 91, art.129 alin.2 lit.c şi d, art.129 alin.6, precum şi art. 129 alin.7 lit.n din OUG nr. 57/2019, privind Codul Administrativ, coroborat cu art.7 alin.13 din Legea nr.52/2003, Republicată, privind transparență decizională în administrația publică

**HOTĂRĂŞTE:**

**Art.1.** (1) Se aprobă Studiul de fezabilitate/documentația tehnico-economică și indicatorii tehnico-economici pentru ”Proiectul regional de dezvoltare a infrastructurii de apă potabilă și apă uzată din județul Mureș”, la valoarea totală a investiției de **767.486.924,02** lei fără TVA, din care Construcții+Montaj **374.016.609,22** lei fără TVA, conform Anexei 1 care face parte integrantă din prezenta hotărâre.

(2) Valoarea aferentă componentei Comunei **Acățari**, este de **34.282.295,98** lei, fără TVA din care construcții- montaj **21.462.468,60** lei, fără TVA, aferent la **35,25** km de rețele de apa potabilă, conform Anexa 2 care face parte integrantă din prezenta.

**Art.2.** Se aprobă cofinanțarea ”Proiectul regional de dezvoltare a infrastructurii de apă potabilă și apă uzată din județul Mureș” din bugetul Comunei Acățari în valoare de **644.507,16** lei prețuri curente fără TVA, conform Anexei 2, care face parte integrantă din prezenta hotărâre.

**Art.3.** Compartimentele de specialitate din cadrul aparatului propriu al Consiliului local al Comunei **Acățari**, vor duce la îndeplinire prevederile prezentei hotărâri.

**Art. 4.** Prezenta hotărâre se comunică Instituţiei Prefectului – Judeţul Mureş, Asociaţiei de Dezvoltare Intercomunitară Aqua Invest Mureș și Companiei Aquaserv SA.

Primar,

Osvath Csaba

**ROMÂNIA**  PROIECT

**JUDEŢUL MUREŞ**

**Comuna Acățari**

REFERAT DE APROBARE

**privind aprobarea indicatorilor tehnico-economici și a cofinanțării pentru Proiectul regional de dezvoltare a infrastructurii de apă potabilă si apă uzată din județul Mureș**

1. **Considerații generale privind Proiectul**

Prin **Proiectul regional de dezvoltare a infrastructurii de apă și apă uzată din județul Mureș,** finanțat în cadrul Programului Dezvoltare Durabilă, urmează sa se realizeze investiții în sistemele de alimentare cu apă, canalizare și epurarea apelor uzate.

Proiectul regional din județul Mureș are la baza **MASTER PLANUL PENTRU SECTORUL DE APĂ ŞI CANAL JUDEŢUL MURES**, revizia 7 din iulie 2014, respectiv **Lista Investițiilor Prioritare** revizia 2015/2016 reactualizat în 2020 (revizia nr.11).

**Programul Dezvoltare Durabilă** (PDD) este continuatorul Programului Operațional Infrastructură Mare 2014-2020 în România. Acesta este elaborat în concordanță cu obiectivul Uniunii Europene de conservare, protecţie şi îmbunătățire a calităţii mediului, acordând atenție deosebită inclusiv zonelor rurale.

**Principalele obiective ale Proiectului sunt:**

* Asigurarea infrastructurii necesare serviciilor de alimentare cu apă în toate localitățile cu mai mult de 50 de locuitori;
* Îmbunătățirea calității mediului și a condițiilor de viată a populației prin reabilitarea infrastructurii neadecvate din sectorul de apa, in vederea respectării standardelor UE si românești;
* Îmbunătățirea administrării și funcționării sistemelor;
* Optimizarea distribuției de apă prin stabilirea programului de reducere a pierderilor;
* Reducerea costurilor operaționale generale.

Consultantul Ramboll South East Europe SRL a întocmit Studiul de fezabilitate în concordanță cu cerințele de formă și de conținut ale Ghidului solicitantului, condiții specifice de accesare a fondurilor. Procesul de pregătire este un proces iterativ, care se finalizează prin acordul factorilor implicați (notă de aprobare din partea Serviciului de Programare și Pregătire Proiecte din cadrul AM PDD) asupra gradului de maturitate a proiectului.

1. **Necesitatea demarării proiectului**

PDD 2021-2027 este elaborat în concordanță cu obiectivul Uniunii Europene de conservare, protecție și îmbunătățire a calității mediului, în conformitate cu articolul 11 și cu articolul 191 alinea-tul (1) din TFUE.

Prin investițiile care urmează a fi realizate, PDD va adresa provocările și deficiențele identificate în Rapoartele de Țară recente și la punerea în practică a deciziilor Semestrului European, prin finanţarea celui de-al doilea obiectiv de politică din Regulamentul nr. 1060/2021, respectiv ” o Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile”.

În același timp, PDD are ca fundament Strategia Națională pentru Dezvoltarea Durabila a României 2030, document structurat conform Obiectivelor pentru Dezvoltare Durabilă stabilite con-form Agendei 2030 a ONU pentru Dezvoltare Durabilă și Concluziilor Consiliului UE, adoptate în data de 20 iunie 2017, „Un viitor durabil al Europei: răspunsul UE la Agenda 2030 pentru Dezvoltare Durabilă”. Astfel, prin Strategia Națională pentru Dezvoltarea Durabilă a României 2030 sunt asigurate premisele strategice de dezvoltare a României pe trei piloni principali, respectiv economic, social și de mediu și de realizare a obiectivelor Pactului ecologic european.

Obiectivul general al Proiectului - Proiectul se incadreaza in Prioritatea 1 “Dezvoltarea infras-tructurii de apă și apă uzată și tranziția la o economie circulară”, Acțiunea 1.1 “Investiții în sectorul apei și apei uzate, pentru a îndeplini cerințele Directivelor de mediu”.

Având în vedere provocările strategice identificate, investițiile PDD vor viza îndeplinirea obligaţiilor ce rezultă din Tratatul de Aderare care răspund DAP şi DEAUU, pentru care România a primit perioade de tranziţie în vederea conformării și vor fi realizate în baza Master Planurilor Judeţene reactualizate și a Planurilor de Management ale Bazinelor Hidrografice și reflectate strategic în cadrul Planului Național de Investiții pentru conformare necesare în sectorul apei și cel al apelor uzate.

În ceea ce priveşte colectarea şi epurarea apelor uzate urbane, finanțarea va fi acordată pentru aglomerările cu peste 2.000 l.e., acordându-se prioritate finalizării investițiilor în aglomerările peste 10.000 l.e., astfel încât să fie evitate penalitățile generate de infringement și să nu fie afectat procesul de regionalizare care reprezintă pilonul principal de susținere a procesului in-vestițional în sector. Totodată, proiectele vor avea ca obiectiv și asigurarea facilităților de mana-gement al nămolului rezultat de la stațiile de epurare.

Referitor la alimentarea cu apă, proiectele vor viza, în principal, asigurarea calității apei și extinderea sistemelor de alimentare cu apă în contextul proiectelor integrate regionale de apă și apă uzată pentru a reduce disparitățile legate de conectarea populației comparativ cu media europeană și a asigura accesul la apă. În plus, se vor sprijini măsurile vizând reducerea pierderilor de apă, astfel cum a fost recomnadat atât de Raportul 12/2017 al ECA, cât și studiile efectuate la nivel național cu privire la măsurile necesare pentru eficientizarea și asigurarea sustenabilității proiectelor. În plus se vor avea în vedere prevederile noii DAP care, pe lângă reducerea pierderi-lor, prevede asigurarea accesului la apă, inclusiv a comunităților vulnerabile, precum și monitori-zarea unor parametri suplimentari de monitorizare a calității apei.

Obiectivul specific RSO2.5 definit pentru Prioritatea 1 - „Promovarea accesului la apă și gestionarea durabilă a apei”, urmăreste promovarea investițiilor în sector în vederea conformării cu prevederile Acquis-ului european și a angajamentelor asumate prin Tratatul de Aderare la UE și care reprezintă continuarea strategiilor anterioare, finanțate prin ISPA, POS Mediu 2007–2013 și POIM 2014-2020.

Ținând seama de provocările majore prezentate mai sus cu care se confruntă sectorul de apă/apă uzată, se impune finanțarea următoarelor intervenții/operaţiuni:

1. Investiții integrate de dezvoltare a sistemelor de apă și apă uzată, noi și fazate, care contribuie la conformarea cu DAP şi DEAUU, respectiv:

* + Construirea, reabilitarea și extinderea sistemelor de apă potabilă noi/existente - captare si aducțiune, stații de tratare, măsuri legate de eficiență, rețele de transport și distribuție a apei destinate consumului uman în zonele de aprovizionare care au cel puțin 50 locuitori/ sau distribuție de cel puțin 1000 m3 apă/zi;
  + Construirea, reabilitarea și extinderea rețelelor de canalizare noi /existente şi construirea/reabilitarea/modernizare a stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e. , inclusiv soluții pentru un management adecvat pentru tratarea nămolurilor rezultat în cadrul procesului de epurare a apelor uzate;
  + Măsuri necesare pentru eficientizarea proiectelor si sustenabilitatea investițiilor (automatizări, SCADA, GIS, contorizări, etc. );

2. Proiecte de consolidare a politicii de regionalizare în sectorul de apă și apă uzată. Prin această acțiune vor fi finanțate, suplimentar, față de proiectele de la acțiunea 1, proiecte pentru susținerea fuziunii operatorilor regionali. Aceste proiecte vor acoperi atât componente investiționale necesare pentru eficientizarea și extinderea sistemelor de apă și apă uzată, cât și sprijin în procesul de fuziune.

3. Investiţii pentru modernizarea rețelei naționale de monitorizare a calității apei potabile astfel încât să se poată răspunde cerințelor de monitorizare și raportare, inclusiv prevederilor noii DAP, prin care se includ noi parametri de calitate și noi cerințe minime pentru materialele în contact cu apa si accesul la apă.

4. Operaţiuni pentru scăderea consumului de energie și a emisiilor de gaze cu efect de seră la nivelul operatorilor de apă.

5. Pregătirea proiectelor de investiții de apă și apă uzată: consolidarea capacității actorilor (de ex. instruire, proceduri, ghiduri, etc.) actorilor implicaţi în managementul sectorului de apă şi apă uzată: ADI, ARA, operatorii regionali de apă, ANRSC, MMAP, MS (Institutul de Sănătate Publică), AM PDD.

1. **Cerințele Ghidului Solicitantului**

Cererea de finanțare care urmează a fi elaborata de către asistenta tehnica angajată, trebuie sa se conformeze prevederilor Ghidului Solicitantului, atât din punct de vedere al formei cat și mai ales cel al conținutului.

Studiul de fezabilitate constă în studii tehnice, financiare şi instituționale, reprezentând un concept preliminar necesar pregătirii Aplicației de finanțare. Acesta trebuie întocmit potrivit cerințelor directivelor şi legislației românești în domeniu (în special HG 907/2016, privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completări ulterioare, după caz), corelat cu cerințele Ghidului disponibil pe site-ul AM PDD.

Având în vedere contextul economic actual, pentru **completarea** Cererii de finanțare, este necesară asigurarea finanțării la **nivel de sume care țin cont de inflație**, așa cum este prezentat în Devizul general prețuri curente, anexat la prezenta.

1. **Ratele de cofinanțare a proiectelor**

Pentru proiectele finanțate prin Obiectivul Specific RSO2.5 - Promovarea accesului la apă și o gospodărire sustenabilă a apelor, din cadrul Programului Dezvoltare Durabilă 2021-2027, sursele de finanțare se asigură după cum urmează:

În conformitate cu regulile specifice proiectelor generatoare de venituri, această structură de finanțare menționată se aplică necesarului de finanțare (funding-gap) calculat pe baza rezultatelor analizei cost-beneficiu, diferența (non-funding gap) până la incidența totalului de costuri eligibile urmând a fi suportată de către Operatorul Regional.

În acest caz **94% necesar de finanțare, (funding-gap), compusă din:**

**79.9% FEDR**

**12.22% buget de stat**

**1.88% buget local**

**6% finanțare din partea Operatorului Regional (non-funding gap)**

1. **Concluzii**

Având în vedere perioada de derulare a proiectului, respectiv termenele stabilite în acesta, propunem **adoptarea în regim de urgență a acestor hotărâri**.

În acest sens propunem:

1. Aprobarea indicatorilor tehnico-economici ai investițiilor care se realizează la nivel de UAT Acățari, inclusiv Consiliul Județean Mureș Anexa 1 la prezenta.
2. Aprobarea cotei de cofinanțare suportate din bugetele locale în procent de **1.88 %** din valoarea necesarului de finanțare (funding-gap), în sumă de **644.507,16** lei, prețuri curente.

**Primar**

**Osvath Csaba**